5ο Δημοτικό Σχολείο Ξάνθης Σχολικό έτος 2023-2024

**ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ**

**Σχολική φιλοσοφία – Γενικές αρχές**

Για την ομαλή και άρτια λειτουργία μιας σχολικής μονάδας κρίνεται απαραίτητη η διαρκής συνεργασία και αλληλεπίδραση εκπαιδευτικών, μαθητών, γονέων, φορέων και τοπικής αυτοδιοίκησης.

Απώτερος στόχος όλων είναι η συνειδητοποίηση και η ανάπτυξη όλων των δυνατοτήτων των μαθητών-τριών (ψυχοσωματικών, διανοητικών, κοινωνικών), έτσι ώστε να γίνουν ολοκληρωμένοι και υπεύθυνοι πολίτες του 21ου αιώνα, με ενεργό συμμετοχή και κοινωνική ευαισθησία και ευθύνη.

Η ανάπτυξη της μοναδικότητας του/της καθενός/μίας γίνεται μέσα από την καλλιέργεια της αίσθησης του «ανήκειν», της συμμετοχής και την εμπιστοσύνης σε ένα κοινό σύστημα αξιών.

Σημαντικό είναι να κατανοήσουν όλοι/όλες ότι ιδιαιτερότητες κοινωνικές, οικονομικές, φυλετικές, θρησκευτικές, γλωσσικές ή οποιουδήποτε άλλου χαρακτήρα δεν «ανήκουν» στη φιλοσοφία του Σχολείου.

Μεγάλη σημασία στη σχολική ζωή των μαθητών-τριών έχουν ο δημοκρατικός διάλογος και οι κανόνες του. Η αναγνώριση και η δυνατότητα εναλλαγής ρόλων με σεβασμό και χωρίς εντάσεις, είναι βασικός στόχος της σχολικής αγωγής. Η δημοκρατία και η δημοκρατική συμπεριφορά είναι αρετές που εμπεριέχονται ως στοιχεία στην αποστολή του σχολείου.

**Εισαγωγή**

Με τον όρο «**Εσωτερικός Κανονισμός Λειτουργίας**» εννοούμε το σύνολο των όρων και των κανόνων που αποτελούν προϋπόθεση για να πραγματοποιείται ανενόχλητα, μεθοδικά και αποτελεσματικά το έργο του Σχολείου.

Οι συνθήκες αυτές πρέπει να αποβλέπουν στη διαμόρφωση ενός παιδαγωγικού και διδακτικού κλίματος το οποίο θα εξασφαλίζει τη συνεργασία των μελών της σχολικής κοινότητας, με αμοιβαίο σεβασμό, χωρίς εντάσεις και συγκρούσεις.

Ο κανονισμός εσωτερικής λειτουργίας βασίζεται στην κείμενη  νομοθεσία και συντάσσεται μέσα από διαλογική συζήτηση των μελών του Συλλόγου Διδασκόντων.

Παρακάτω ακολουθούν οι βασικοί κανόνες που αφορούν στη λειτουργία του Σχολείου μας.

**Π Ε Ρ Ι Ε Χ Ο Μ Ε Ν Α**

Α. Προσέλευση-παραμονή στο Σχολείο και αποχώρηση από αυτό

Α.1. Φοίτηση

Α.2. Προσέλευση μαθητών/τριών

Α.3. Προσευχή

Α.4. Διαλείμματα

Α.5. Επιτήρηση μαθητών/τριών-Εφημερία

Α.6. Αποχώρηση μαθητών/τριών

Α.7. Απουσίες μαθητών/τριών

Β. Συμπεριφορά μαθητών/τριών-Παιδαγωγικός έλεγχος

Β.1. Μορφές αποκλίνουσας συμπεριφοράς

Β.2. Αντιμετώπιση αποκλίνουσας συμπεριφοράς

Γ. Πρόληψη φαινομένων Βίας και Σχολικού εκφοβισμού

Γ.1. Η έννοια του Σχολικού εκφοβισμού

Γ.2. Πρόληψη-τρόποι αντιμετώπισης

Δ. Σχολικές Εκδηλώσεις-Δραστηριότητες

Δ.1. Εκδηλώσεις-Γιορτές-Επισκέψεις

Δ.2. Υπεύθυνες Δηλώσεις Συγκατάθεσης/Συμμετοχής

Δ.3. Γονική συγκατάθεση για ανάρτηση φωτογραφιών ή βίντεο στην σχολική

Ιστοσελίδα

Ε. Συνεργασία Σχολείου-Οικογένειας-Συλλόγου Γονέων/Κηδεμόνων

Ε.1. Συνεργασία Σχολείου-Οικογένειας

Ε.2. Συνεργασία Σχολείου-Συλλόγου Γονέων/Κηδεμόνων

Στ. Ποιότητα του σχολικού χώρου

Στ.1. Κτηριακά θέματα-εξοπλισμός

Στ.2. Καλλωπισμός σχολικού κτηρίου-αυλείου χώρου

Ζ. Επιπρόσθετες πληροφορίες για την εύρυθμη λειτουργία της σχολικής μονάδας

Ζ.1. Ολοήμερο Πρόγραμμα

Ζ.2 Μεταφορές μαθητών

Ζ.3. Απουσία εκπαιδευτικού

Ζ.4. Απαλλαγή από ενεργό συμμετοχή σε μαθήματα

Ζ.5. Χρήση κινητών τηλεφώνων και ηλεκτρονικών συσκευών

Ζ.6. Εξωσχολικά υλικά

Ζ.7. Φαρμακευτική Αγωγή εντός του σχολικού ωραρίου

Ζ.8. Σχολική Βιβλιοθήκη

Ζ.9. ΠΣΕΑ

Ζ.10 Προσωπικό Καθαριότητας

ΠΑΡΑΡΤΗΜΑ

Εκπαιδευτικοί Σχολικής Μονάδας

Επικοινωνία

**Α. Προσέλευση-Παραμονή στο Σχολείο και αποχώρηση από αυτό**

**Α.1. Φοίτηση**

Το Σχολείο αποτελεί το φυσικό χώρο αγωγής και μάθησης, ακριβώς γιατί εξασφαλίζει τις προϋποθέσεις συγκεκριμένης και οργανωμένης προσπάθειας για την επίτευξη των στόχων της αγωγής. Γι' αυτό η φοίτηση των μαθητών-τριών είναι υποχρεωτική και η συμμετοχή τους σε όλες τις εκδηλώσεις πρέπει να είναι ενεργός και συστηματική.

Η φοίτηση στο Δημοτικό είναι υποχρεωτική (άρθρο 88, ν. 4871/2021 (Α΄246). Η φοίτηση των μαθητών/τριών στα Δημοτικά Σχολεία παρακολουθείται από τον/την εκπαιδευτικό της τάξης, καταγράφονται οι καθημερινές απουσίες και καταχωρίζονται στο πληροφοριακό σύστημα mySchool (παρ. 1, άρθρο 13, ΠΔ 79/2017 (Α΄109 ).

Οι σχολικές γιορτές, εθνικές, θρησκευτικές ή άλλου τύπου (π.χ. λήξης σχολικού έτους), καθώς και οι εκπαιδευτικές επισκέψεις αποτελούν μέρος της σχολικής ζωής και συμβάλλουν στην αποτελεσματική πραγμάτωση του εκπαιδευτικού έργου, γι’ αυτό οι μαθητές απουσιάζουν από αυτές μόνο αν έχουν σοβαρό λόγο. Η ελλιπής φοίτηση υπονομεύει το εκπαιδευτικό έργο και δυσχεραίνει την πρόοδο των μαθητών. Σε περίπτωση απουσίας μαθητή-τριας οι γονείς οφείλουν να ενημερώνουν έγκαιρα το Σχολείο (είτε τηλεφωνικά είτε μέσω ηλεκτρονικού ταχυδρομείου). Αλλά και ο/η υπεύθυνος/η εκπαιδευτικός της τάξης οφείλει να επικοινωνεί με την οικογένεια, όταν πρόκειται για μακρόχρονη ή επαναλαμβανόμενη απουσία μαθητή-τριας.

Οι μαθητές-τριες οφείλουν να τηρούν το ωράριο του καθημερινού προγράμματος-την ώρα έναρξης των μαθημάτων και κάθε άλλης σχολικής εκδήλωσης (πρωινή προσευχή, εορταστικές εκδηλώσεις, εκπαιδευτικές εξορμήσεις, κ.ά.). Η απουσία από τα μαθήματα δικαιολογείται, μόνον όταν συντρέχει σοβαρός λόγος (ασθένεια, έκτακτα οικογενειακά γεγονότα). Σε περίπτωση που κάποιος γονέας χρειαστεί, για εξαιρετικά σημαντικό λόγο, να πάρει το παιδί του πριν από τη λήξη των μαθημάτων, οφείλει να ενημερώσει εγκαίρως την/ον υπεύθυνη/ο εκπαιδευτικό της τάξης ή/και τη Διεύθυνση του Σχολείου.

**Α.2. Προσέλευση μαθητών-τριών**

Από τις 08:00 π.μ. έως τις 08:15 π.μ. οι μαθητές-τριες   καταφθάνουν στο Σχολείο και εισέρχονται από τις δύο εισόδους. Επισημαίνεται ότι η έγκαιρη προσέλευση βοηθά στην εύρυθμη λειτουργία του Σχολείου, ενώ η καθυστέρηση επηρεάζει αρνητικά τη διεξαγωγή της εκπαιδευτικής διαδικασίας εντός της τάξης. Οι ενήλικοι συνοδοί μπορούν να παραμείνουν εκτός του αύλειου χώρου του Σχολείου. Οι πόρτες ανοίγουν στις 08:00 ακριβώς.

Εξαίρεση αποτελούν οι μαθητές-τριες που μεταφέρονται με τα σχολικά λεωφορεία, καθώς δε συνοδεύονται και καταφθάνουν περίπου στις 07:45 με 08:00 π.μ.

Οι μαθητές-τριες παρατάσσονται σε σειρές ανά Τμήμα και μετά το τέλος της προσευχής, με τη συνοδεία των εκπαιδευτικών που διδάσκουν σε αυτά την πρώτη ώρα, κατευθύνονται οργανωμένα, ένα-ένα τμήμα προς τις τάξεις τους, ως εξής:

* Από τις τρεις αριστερές εισόδους (μεριά ράμπας) οι μαθητές-τριες των Α΄1, Α΄2 και Β΄1 Τμημάτων.
* Από την Κεντρική είσοδο οι μαθητές-τριες όλων των υπολοίπων Τμημάτων, με τη σειρά Β΄2, Γ΄1, Γ΄2, Δ΄1, Δ΄2, Ε΄1, Ε΄2, ΣΤ΄1 και τέλος ΣΤ΄2.

Ιδιαίτερη προσοχή δίνεται στις σκάλες ανόδου/καθόδου για την αποφυγή ατυχημάτων τους στο Σχολείο.

Με βάση το άρ. 18 παρ. Α3 του ΠΔ 79/2017 και με σκοπό την εξασφάλιση της ασφάλειας των μαθητών-τριών και την αποτροπή αναίτιας εισόδου και εξόδου αυτών από τον προαύλιο χώρο του Σχολείου, καθώς και την είσοδο ατόμων που ουδεμία σχέση έχουν με τη λειτουργία του, οι πόρτες εισόδου-εξόδου στον χώρο του Σχολείου παραμένουν κλειστές κατά τη διάρκεια της λειτουργίας του με ευθύνη των εφημερευόντων-ουσών εκπαιδευτικών.

Όταν κάποιος μαθητής-τρια, για σοβαρό λόγο, αργοπορήσει, ενημερώνει τηλεφωνικά ο γονέας-κηδεμόνας και ο Διευθυντής του Σχολείου ή ο Υποδιευθυντής ή άλλος εκπαιδευτικός, υποδέχονται τον μαθητή-τρια στην είσοδο του Σχολείου και ο μαθητής-τρια μπαίνει στην τάξη.

**Α.3. Προσευχή**

Πριν από την έναρξη των μαθημάτων πραγματοποιείται κοινή προσευχή των μαθητών-τριών και του διδακτικού προσωπικού (άρ. 18 παρ. Β1 του ΠΔ 79/2017 και 98268/Δ1/2021 (Β΄3675) Υ.Α) με ευθύνη των εκπαιδευτικών που εφημερεύουν. Οι αλλόθρησκοι και ετερόδοξοι μαθητές έχουν δικαίωμα να μη συμμετέχουν στην πρωινή προσευχή, οφείλουν όμως να βρίσκονται στον χώρο του Σχολείου όσο αυτή διαρκεί και να σέβονται την ιερότητα της στιγμής.

**Α.4. Διαλείμματα**

Το διάλειμμα είναι χρόνος παιχνιδιού κι ανάπτυξης κοινωνικών σχέσεων, αλλά και χρόνος ικανοποίησης σωματικών αναγκών.

Κατά τα διαλείμματα οι μαθητές-τριες εξέρχονται από τις αίθουσες τους με την εξής σειρά:

ΙΣΟΓΕΙΟ: Α΄1, Α΄2 και Β΄1 από τις πλαϊνές πόρτες (ράμπα)

1ος ΟΡΟΦΟΣ: Β΄2, Γ΄1, Γ΄2, Δ΄1, Δ΄2 και Ε΄1

2ος ΟΡΟΦΟΣ: Ε΄2, ΣΤ΄1 και ΣΤ΄2

Οι μαθητές-τριες παίρνουν μαζί τους το φαγητό, το νερό και ότι άλλο θεωρούν απαραίτητο.

Οι αίθουσες κλειδώνουν με ευθύνη των εκπαιδευτικών και δεν επιτρέπεται η παραμονή μαθητών-τριών σε αυτές ή στους διαδρόμους του Σχολείου.

Ο/η κάθε εκπαιδευτικός θα πρέπει να φροντίζει για τον αερισμό και την καθαριότητα της τάξης του.

Στην διάρκεια του διαλείμματος οι όποιες διαφωνίες λύνονται μέσω συζήτησης και για οποιαδήποτε σοβαρό πρόβλημα απευθύνονται στους/στις εφημερεύοντες-ουσες εκπαιδευτικούς.

Σε περίπτωση κακοκαιρίας, οι μαθητές παραβρίσκονται στους διαδρόμους του κτηρίου, στο ισόγειο και στον πρώτο όροφο. Κανένας/καμία και για κανένα λόγο δε μένει μέσα στην αίθουσα μόνος-η του/της (οι αίθουσες κλειδώνουν), όπως επίσης, κανένας/καμία μαθητής-τρια δεν βρίσκεται στον δεύτερο όροφο**.** Για οποιαδήποτε ανάγκη των μαθητών-τριών κατά την ώρα του διαλείμματος απευθύνονται στους/στις εφημερεύοντες-ουσες εκπαιδευτικούς.

**Α.5. Επιτήρηση μαθητών/τριών-Εφημερία**

Για τα θέματα της επιτήρησης των μαθητών-τριών τηρούνται χωρίς καμία παρέκκλιση όσα αναφέρονται στα άρθρα 12 και 18Β του ΠΔ 79/2017, (ΦΕΚ 109Α) όπως τροποποιήθηκε με το άρθρο 23, ν. 4559/2018 (ΦΕΚ 142Α) και στην παράγραφο 18 του άρθρου 36 της με αριθ. Φ.353.1/324/105657/Δ1/8-10-2002, (ΦΕΚ 1340Β) Υ.Α.

Η εφημερία πραγματοποιείται με Απόφαση του Συλλόγου Διδασκόντων-ουσών, ύστερα από πρόταση του Διευθυντή του Σχολείου ή του Υποδιευθυντή, ο οποίος και έχει την ΕΠΟΠΤΕΙΑ της εφημερίας σε όλη τη διάρκεια του διδακτικού έτους (άρθρο 12 του ΠΔ 79/2017), υπογράφεται από τον Διευθυντή και αναρτάται στον πίνακα ανακοινώσεων του σχολείου.

Η ανάγκη της εφημερίας στα διαλείμματα καλύπτεται από την παρουσία τεσσάρων εκπαιδευτικών. Ο/Η πρώτος-τη εκπαιδευτικός επιτηρεί το χώρο του Σχολείου ανάμεσα στις δύο εξόδους και περιοχή με τις μπασκέτες, ο/η δεύτερος-ρη επιτηρεί το χώρο της αυλής προς το νηπιαγωγείο καθώς και την περιοχή της ράμπας όπου χωρίζει το 5ο Δημοτικό από το 10ο Δημοτικό, ο/η τρίτος-τη βρίσκεται στην κεντρική είσοδο του κτηρίου και επιβλέπει τους/τις μαθητές-τριες που μπαίνουν μέσα στο κτήριο, στο χώρο των τουαλετών, στις βρύσες και το κυλικείο. Τέλος, έχει οριστεί (με απόφαση Συλλόγου Διδασκόντων) ένας/μία τέταρτος-τη εκπ/κός όπου επιβλέπει και παρατηρεί πιθανά περιστατικά σχολικής βίας ή εκφοβισμού ώστε αν χρειαστεί να παρέμβει εγκαίρως για να αποτρέψει τυχών αρνητικές ενέργειες/καταστάσεις/συγκρούσεις μεταξύ μαθητών-τριών.

Με το πέρας κάθε διαλείμματος, οι μαθητές-τριες συγκεντρώνονται μπροστά στην κεντρική είσοδο, παρατάσσονται σε σειρές ανά Τμήμα και με τη συνοδεία των εκπαιδευτικών που διδάσκουν σε αυτά τη συγκεκριμένη διδακτική ώρα, κατευθύνονται οργανωμένα, ένα-ένα τμήμα προς τις τάξεις τους.

Οι εκπ/κοί εφημερίας φροντίζουν για την τήρηση του ωραρίου και την καθαριότητα των χώρων του σχολείου. Επίσης, αποχωρούν τελευταίοι μετά τη λήξη των μαθημάτων, στις 01:30 μ.μ. αφού κάνουν έλεγχο στις αίθουσες.

Δε εφημερεύουν εκπαιδευτικοί σε ημέρα, που την ίδια ημέρα συμπληρώνουν το ωράριό τους στο Ολοήμερο.

Οι εκπαιδευτικοί Ειδικής Αγωγής (Παράλληλη Στήριξη, Σχολικός Νοσηλευτής) επιτηρούν τους μαθητές τους και σε περίπτωση απουσίας τους τοποθετείται επιπλέον εκπαιδευτικός στην ομάδα των εφημερευόντων/ουσών για πιο αυξημένη επιτήρηση.

Στο Ολοήμερο Πρόγραμμα η εφημερία πραγματοποιείται από όλους τους εκπαιδευτικούς που διδάσκουν τη συγκεκριμένη ημέρα σε αυτό.

Για τις ημέρες που θα επικρατούν **έντονα καιρικά φαινόμενα** (βροχές, χιόνια, δυνατοί άνεμοι κλπ) οι μαθητές-τριες θα παραμένουν εντός σχολικού κτηρίου, στους διαδρόμους και η επιτήρησή τους θα πραγματοποιείται από τους τέσσερις εφημερεύοντες εκπ/κούς στο ισόγειο για τις τάξεις Α΄, Β΄ και Γ΄ του κτηρίου και στον πρώτο όροφο οι τάξεις Δ΄, Ε΄ και ΣΤ΄ (οι τάξεις θα παραμένουν κλειστές).

Υπεύθυνος-η για την επιτήρηση των μαθητών-τριών κατά τη διάρκεια της διδακτικής ώρας είναι ο/η εκπαιδευτικός που διδάσκει τη συγκεκριμένη ώρα. Ο/Η εκπαιδευτικός εισέρχεται στην αίθουσα μαζί με τους/τις μαθητές-τριες και μετά το τέλος του μαθήματος εξέρχεται από αυτή όταν έχουν αποχωρήσει όλοι/όλες οι μαθητές-τριες, συνοδεύοντάς τους στο προαύλιο παρ. 9, άρθρο 12, Π.Δ. 79/2017, (Α΄109).

Έκτακτη αντικατάσταση ή αναπλήρωση εφημερεύοντος-ουσας εκπαιδευτικού και αλλαγή της ημέρας εφημερίας γίνεται μόνο από τον Διευθυντή ή τον Υποδιευθυντή του Σχολείου. Οποιαδήποτε αντικατάσταση, αναπλήρωση και αλλαγή εφημερίας τεκμηριώνεται και καταγράφεται στο Ημερολόγιο Σχολικής Ζωής παρ. 5, άρθρο 12, Π.Δ. 79/2017, (Α΄109).

Τέλος, κατά την ημέρα εκάστου περιπάτου ή εκδρομής και σχολικής γιορτής όλοι οι εκπαιδευτικοί είναι υπεύθυνοι για τα τμήματά τους, συνεπικουρούμενοι από τους εκπαιδευτικούς με τις λιγότερες ώρες σε κάθε τμήμα.

Το πρόγραμμα των εφημεριών αναρτάται στον πίνακα ανακοινώσεων του εκπαιδευτικού προσωπικού και υποβάλλεται στον Προϊστάμενο Εκπαιδευτικών Θεμάτων, μαζί με το εβδομαδιαίο ωρολόγιο πρόγραμμα του σχολείου (παρ. 3, άρθρο 12, ΠΔ 79/2017, ΦΕΚ 109Α), όπως τροποποιήθηκε με το άρθρο 23, ν. 4559/2018 (ΦΕΚ142Α).

**Α.6. Αποχώρηση μαθητών/τριών**

Για τα θέματα που αφορούν στην αποχώρηση και ασφάλεια των μαθητών/τριών ισχύουν όσα αναφέρονται στο κεφ. Β, άρθρο 18 του Π.Δ.79/2017 (Α΄109).

Οι μαθητές-τριες δεν αποχωρούν σε καμία περίπτωση πριν από τη λήξη των μαθημάτων  χωρίς άδεια. Αν παρουσιαστεί ανάγκη αποχώρησης κατά τη διάρκεια του σχολικού ωραρίου (π.χ. ασθένεια) γίνεται πάντοτε με τη συνοδεία γονέα ή κηδεμόνα και φυσικά αφού ενημερωθεί η Διεύθυνση και εφόσον ο γονέας  υπογράψει τη σχετική υπεύθυνη δήλωση και καταγραφεί στο Ημερολόγιο Σχολικής Ζωής.

Με τη λήξη του υποχρεωτικού πρωινού ωραρίου αποχωρούν οι μαθητές-τριες που δεν παρακολουθούν το Ολοήμερο Πρόγραμμα ως εξής:

* Οι μαθητές των Α΄, Γ΄ και Ε΄ τάξεων αποχωρούν από την έξοδο που βρίσκεται επί της οδού Σιγάλα, από όπου και τους παραλαμβάνουν οι γονείς τους είτε αποχωρούν μόνοι τους.
* Οι μαθητές των υπόλοιπων τάξεων (Β΄, Δ΄ και ΣΤ΄) αποχωρούν από την έξοδο επί της οδού Βλαχοπούλου, από όπου είτε τους παραλαμβάνουν οι γονείς τους είτε αποχωρούν μόνοι τους.

Οι γονείς έχουν δηλώσει με σχετική υπεύθυνη δήλωση το ποιος θα παραλαμβάνει τα παιδιά τους ή αν θα αποχωρούν μόνα τους και τους παραλαμβάνουν από την αντίστοιχη έξοδο.

Οι μαθητές-τριες που παρακολουθούν το Ολοήμερο Πρόγραμμα αποχωρούν στις 15:00’.

Επισημαίνεται ότι κανένας/καμία μαθητής-τρια δεν παραμένει στο χώρο του σχολείου μετά τη λήξη του υποχρεωτικού πρωινού προγράμματος αν δεν είναι εγγεγραμμένος/η στο Ολοήμερο Πρόγραμμα.

**Α.7. Απουσίες μαθητών/τριών**

Η φοίτηση των μαθητών-τριών στο Δημοτικό Σχολείο παρακολουθείται από τον εκπαιδευτικό της τάξης, καταγράφονται οι καθημερινές απουσίες και καταχωρίζονται στο πληροφοριακό σύστημα mySchool (παρ. 1, άρθρο 13, ΠΔ 79/2017, ΦΕΚ 109Α).

Σε περίπτωση αδικαιολόγητων απουσιών μαθητών-τριών, ακολουθούνται όσα προβλέπονται στο ΠΔ 79/2017, άρθρο 13, παρ. 2,3,4 (ΦΕΚ 109Α). Στις περιπτώσεις της παρ. 10 του άρθρου 12 του ΠΔ 79/2017 (ΦΕΚ 109Α) ανήκουν και αυτές των μαθητών-τριών των οποίων οι γονείς αιτούνται πρόωρη αποχώρηση ή καθυστερημένη προσέλευση στο πρόγραμμα του Σχολείου για λόγους ιατρικής υποστήριξης ή θεραπευτικής παρέμβασης των μαθητών-τριών, κατόπιν βεβαίωσης από δημόσιο φορέα, από την οποία προκύπτει η ανάγκη της ανωτέρω απουσίας και ο ακριβής χρόνος αυτής. Επισημαίνεται, ότι τόσο ο φορέας που εκδίδει την βεβαίωση, όσο και ο φορέας υλοποίησης της θεραπευτικής παρέμβασης ή ιατρικής υποστήριξης πρέπει να είναι δημόσιοι φορείς.

Δικαιολογημένα μπορεί να απουσιάσει κάποιος μαθητής-τρια αν ανήκει σε ομάδα αυξημένου κινδύνου, όπως ορίζεται από την Επιτροπή και προσκομίσει ο γονέας ή κηδεμόνας αυτού, ιατρική βεβαίωση από τον θεράποντα ιατρό ή από ιατρό της σχετικής ειδικότητας.

Τέλος, όσον αφορά το όριο των δικαιολογημένων απουσιών, ισχύουν τα όσα αναφέρονται στην τελευταία παράγραφο του άρθρου 5 της υπό στοιχεία Φ.7Α/ΦΜ/212191/Δ1/4-12-2017 Υ.Α (Β΄4358), όπως τροποποιήθηκε και ισχύει.

**Β. Συμπεριφορά μαθητών/τριών – Παιδαγωγικός έλεγχος**

**Β.1. Μορφές παραβατικής συμπεριφοράς**

Το πρόβλημα των παραβατικών συμπεριφορών είναι ένα σοβαρό θέμα στη σύγχρονη παιδαγωγική και ένα από τα πιο δύσκολα προβλήματα που έχουν να αντιμετωπίσουν οι εκπαιδευτικοί. Στην καθημερινή διδακτική πράξη παρουσιάζονται διάφορα προβλήματα συμπεριφοράς: ανυπακοή, εξύβριση, απειθαρχία, επιθετικότητα κ.ά.

Πιο συγκεκριμένα παρατηρούνται:

**Προβλήματα συμπεριφοράς που επηρεάζουν την ομαλή εξέλιξη της διδασκαλίας.**

(Ο μαθητής δεν προσέχει, αδιαφορεί για το μάθημα, δεν ακολουθεί τις οδηγίες του/της εκπαιδευτικού κ.ά.)

**Προβλήματα συμπεριφοράς που εμποδίζουν την ήρεμη ατμόσφαιρα της τάξης.**

(Δε ζητάει τον λόγο, μιλάει με τους συμμαθητές του, ενοχλεί τους διπλανούς του και κάνει φασαρία, παριστάνει τον γελωτοποιό, πετάει μικροαντικείμενα στους συμμαθητές του, έρχεται καθυστερημένα στην τάξη, απουσιάζει αδικαιολόγητα κ.ά.)

**Προβλήματα αντικοινωνικής συμπεριφοράς εντός και εκτός του Σχολείου.**

(βανδαλισμός, κλοπές, ύβρεις, αναγραφή συνθημάτων κ.ά.)

**Φαινόμενα σχολικής βίας.**

(Σωματική, λεκτική, συναισθηματική κ.ά.)

**Β.2. Αντιμετώπιση παραβατικής συμπεριφοράς**

Αναγνωρίζουμε, καταρχάς, πως οι ποινές ως εξωτερικό κίνητρο έχουν περιορισμένα αποτελέσματα στην αλλαγή της συμπεριφοράς των μαθητών-τριών, για το λόγο αυτό επιλέγονται ως τελευταία επιλογή στην εκπαιδευτική πράξη. Παρόλα αυτά όμως, κάθε πράξη έχει επιπτώσεις που σχετίζονται με τη σοβαρότητά της, κάτι το οποίο απαιτείται να μάθουν οι μαθητές-τριες, έτσι ώστε να αναλαμβάνουν την ευθύνη των επιλογών τους και να αναπτύσσουν την υπευθυνότητά τους. Στο πλαίσιο αυτό, οι ποινές που μπορούν να επιβληθούν στο Σχολείο είναι οι ακόλουθες:

α. Παρατήρηση

β. Επίπληξη

γ. Παραπομπή στον διευθυντή

δ. Ενημέρωση γονέων/κηδεμόνων

ε. Ενημέρωση Συλλόγου Διδασκόντων

στ. Αλλαγή σχολικού περιβάλλοντος

Αρμόδια όργανα για την επιβολή των ποινών των περιπτώσεων (α), (β) και (γ) είναι όλοι οι εκπαιδευτικοί του Σχολείου,  των περιπτώσεων (δ) & (ε) ο διευθυντής με τον εκπαιδευτικό της τάξης και της περίπτωσης (στ) ο Σύλλογος Διδασκόντων.

Ειδικότερα, η αλλαγή περιβάλλοντος του μαθητή είναι μέτρο παιδαγωγικού ελέγχου και μπορεί να γίνει με απόφαση του Συλλόγου Διδασκόντων: α) όταν πρόκειται για αλλαγή τμήματος, β) με τη συναίνεση του γονέα/κηδεμόνα όταν πρόκειται για αλλαγή Σχολείου.

Οι σωματικές ποινές δεν επιτρέπονται.

Για την αντιμετώπιση των περιπτώσεων των μαθητών-τριών που παρουσιάζουν προβλήματα συμπεριφοράς θα εφαρμοστούν όσα προβλέπονται από το άρθρο 14, παρ. 5 του ΠΔ 79 (ΦΕΚ 109/τβ/01-08-2017). Ο/Η εκπαιδευτικός της τάξης συνεργάζεται με τον Διευθυντή του Σχολείου, τον εκπαιδευτικό του Τμήματος Ένταξης, τους γoνείς/κηδεμόνες των μαθητών-τριών, τον Σχολικό Σύμβουλο Γενικής και Ειδικής Αγωγής και Εκπαίδευσης, τις υποστηρικτικές δομές Ειδικής Αγωγής και Εκπαίδευσης (ΚΕΔΑΣΥ, ΕΔΥ και τις προβλεπόμενες δομές από το εκάστοτε υφιστάμενο θεσμικό πλαίσιο) καθώς και τις αρμόδιες υπηρεσίες και τους φορείς για την προστασία και υποστήριξη των παιδιών και των οικογενειών.

Τέλος, σε κάθε περίπτωση και πριν από οποιαδήποτε απόφαση, θα λαμβάνεται υπόψη η βασική αρχή του σεβασμού της προσωπικότητας και των δικαιωμάτων του παιδιού, καθώς και τα οριζόμενα στον Αστικό και Ποινικό Κώδικα.

**Γ. Πρόληψη φαινομένων Βίας και Σχολικού εκφοβισμού**

**Γ.1. Η έννοια του Σχολικού εκφοβισμού**

Ο εκφοβισμός είναι μια μορφή βίας μεταξύ παιδιών ή εφήβων που εμφανίζεται και λαμβάνει χώρα κατά κύριο λόγο στο Σχολείο. Ένας/μία μαθητής-τρια θεωρείται θύμα εκφοβισμού, όταν εκτίθεται επανειλημμένα και σε διάρκεια χρόνου σε αρνητικές ενέργειες ενός ή περισσότερων μαθητών οι οποίοι δρουν χωρίς να προκληθούν άμεσα.

Η έννοια του σχολικού εκφοβισμού θα πρέπει ωστόσο να διαχωριστεί από αυτές των ενδοσχολικών συγκρούσεων και της θυματοποίησης.

Γενικότερα θα λέγαμε πως υπάρχουν διάφορα είδη σχολικού εκφοβισμού ανάλογα με τις πρακτικές που αναπτύσσουν οι θύτες για να πλήξουν τα θύματά τους με κυριότερα είδη τα ακόλουθα:

α. Ο σωματικός εκφοβισμός

β. Ο λεκτικός εκφοβισμός

γ. Ο συναισθηματικός εκφοβισμός

δ. Ο εκβιασμός

ε. O ηλεκτρονικός εκφοβισμός

στ. Ο σεξουαλικός εκφοβισμός

**Γ.2. Πρόληψη-Τρόποι αντιμετώπισης**

Σε κάθε περιστατικό σχολικού εκφοβισμού, τόσο το θύμα όσο και ο θύτης χρειάζονται βοήθεια, ώστε να αναπτυχθεί και να αποκατασταθεί η ειρηνική σχέση και η επικοινωνία μεταξύ τους. Ο ρόλος του/της εκπαιδευτικού και της σχολικής μονάδας είναι σαφώς καταλυτικός για την εκτόνωση του φαινομένου.

Στα πλαίσια της πρόληψης του φαινομένου θα αναπτυχθούν στρατηγικές ή πρακτικές κατά της σχολικής βίας και του εκφοβισμού:

Ορισμένες από αυτές τις παρεμβάσεις είναι οι εξής:

* Η βελτίωση του γενικού σχολικού κλίματος.
* Η ασφάλεια της σχολικής κοινότητας.
* Η ανάπτυξη ομαδοσυνεργατικής διδασκαλίας.
* Η θέσπιση σχολικών κανόνων και η ανάπτυξη θετικών κοινωνικών σχέσεων.
* Ο ανοιχτός διάλογος και η αμοιβαία εμπιστοσύνη μεταξύ των μελών της σχολικής κοινότητας.
* Η δημιουργική και καταλυτική συμμετοχή των παιδιών στην καθημερινότητα του σχολείου.
* Η αναγνώριση των αρχών του σεβασμού, της ισότητας και των ίσων ευκαιριών.
* Η εφαρμογή εκπαιδευτικών προγραμμάτων που ενισχύουν την αυτοπεποίθηση των μαθητών-τριών, καλλιεργούν δεξιότητες και προωθούν τη συνεργατικής συμπεριφορά και μείωση των αντικοινωνικών δραστηριοτήτων.
* Η ανάπτυξη δραστηριοτήτων, μέσα στην τάξη, που καλλιεργούν την ενσυναίσθηση και τη διαχείριση του θυμού.
* Η ανάπτυξη κοινωνικών και συναισθηματικών δεξιοτήτων με στόχο την ενίσχυση της αυτοεκτίμησης, ενσυναίσθησης και υπευθυνότητας.
* Η υιοθέτηση, από την πλευρά των εκπαιδευτικών, δεξιοτήτων και τεχνικών στη διαχείρισης περιστατικών σχολικής βίας και εκφοβισμού.
* Ο σχεδιασμός ενός πυκνού δικτύου εφημεριών που να καλύπτουν όλους τους χώρους του σχολείου και ιδιαίτερα εκείνους τους οποίους λόγω ειδικής διαρρύθμισης ή φύσης μπορεί να αποτελούν εστίες παραβατικότητας.
* Η συνεργασία εκπαιδευτικών-γονέων-τοπικών φορέων και οργανώσεων.
* Η επιμόρφωση των εκπαιδευτικών και των γονέων/κηδεμόνων σε θέματα εντοπισμού και αντιμετώπισης περιστατικών σχολικής βίας, θέματα σεβασμού της διαφορετικότητας, θέματα προαγωγής της υγείας κ.λπ.
* Εποπτεία σε χώρους όπου είναι πιθανόν να συμβούν περιστατικά σχολικού εκφοβισμού, όπως διαλείμματα.

Επιπρόσθετα:

Το Σχολείο μας συμμετέχει στο «Παρατηρητήριο για την Πρόληψη της Σχολικής Βίας και του Εκφοβισμού», του Υ.ΠΑΙ.Θ.Α., με στόχο τη συστηματική καταγραφή του φαινομένου. Για το σκοπό αυτό ορίστηκε, με πρακτικό του Συλλόγου Διδασκόντων, υπεύθυνος-η εκπ/κός για θέμα Σχολικής Βίας.

Έχει προγραμματιστεί για φέτος, η υλοποίηση εκπαιδευτικών προγραμμάτων και δράσεων σε συνεργασία με το «Κέντρο Έκφραση», καθώς και η υλοποίηση δράσεων στα πλαίσια της Πανελλήνιας Ημέρας Σχολικού Εκφοβισμού (6 Μαρτίου) με τη συμμετοχή μαθητών-τριών, γονέων και τοπικών φορέων.

**Δ. Σχολικές Εκδηλώσεις-Δραστηριότητες**

**Δ.1. Εκδηλώσεις-Γιορτές-Επισκέψεις**

Οι σχολικές γιορτές καθώς και οι διδακτικές επισκέψεις αποτελούν μέρος της σχολικής ζωής και βοηθούν στην αποτελεσματική πραγμάτωση του σχολικού έργου.

Οι ενδοσχολικές εκδηλώσεις που αποφασίστηκαν με βάση την υπ. αρ. Πράξη 3η/04-09-2023 του Συλλόγου Διδασκόντων και θα συνδέονται με ευρεία προσέλευση γονέων/κηδεμόνων έχουν ως εξής:

(α) Γιορτή της 28ης Οκτωβρίου: Προετοιμασία και παρουσίαση της γιορτής από τους μαθητές-τριες και τους/τις εκπαιδευτικούς της Γ΄ και Δ΄ τάξης (Τμήματα Γ΄1, Γ΄2, Δ΄1 και Δ΄2).

(β) Γιορτή του Πολυτεχνείου: Προετοιμασία και παρουσίαση της γιορτής από τους μαθητές-τριες και τους/τις εκπαιδευτικούς της Ε΄ τάξης (Τμήματα Ε΄1 και Ε΄2).

(γ) Γιορτή των Χριστουγέννων: Προετοιμασία και παρουσίαση της γιορτής από τους μαθητές-τριες και τους/τις εκπαιδευτικούς των Α΄ και Β΄ τάξεων (Τμήματα Α΄1, Α΄2, Β΄1 και Β΄2).

(δ) Γιορτή της 25ης Μαρτίου: Προετοιμασία και παρουσίαση της γιορτής από τους μαθητές-τριες και τους/τις εκπαιδευτικούς της ΣΤ΄ τάξης (Τμήματα ΣΤ΄1 και ΣΤ΄2).

(ε) Γιορτή Λήξης: Προετοιμασία και παρουσίαση της γιορτής από τους μαθητές-τριες και τους/τις εκπαιδευτικούς της Στ΄ τάξης (Τμήματα Στ΄1 και Στ΄2).

(στ) Γιορτή των Τριών Ιεραρχών. Εκκλησιασμός όλων των μαθητών-τριών και εκδηλώσεις στα πλαίσια του Πρωϊνού Προγράμματος.

Οι εκδρομές και οι διδακτικές επισκέψεις θα πραγματοποιηθούν βάσει όσων ισχύουν στο άρθρο 16 του ΠΔ 79/2017 (Α΄109), όπως τροποποιήθηκε από το άρθρο 23, ν. 4559/2018 (Α΄142), το άρθρο 204 του ν. 4610/2019 (Α΄70) και το άρθρο 49 του ν. 4653/2020 (Α΄12), με τη συμμετοχή των 2/3 των μαθητών ανά τμήμα, όπως αυτό ορίζεται από το άρθρο 16 του ΠΔ 79/2017 (Α΄109) όπως τροποποιήθηκε και ισχύει με το άρθρο 23, ν. 4559/2018 (Α΄142) και το άρθρο 204 του ν. 4610/2019 (Α΄70).

Σε περίπτωση διδακτικής επίσκεψης τηρείται το ημερήσιο διδακτικό ωράριο, ενώ θα υπάρχει ενημέρωση εκ των προτέρων για κάθε περίπτωση αλλαγής του προς γονείς και μαθητές-τριες.

Στις σχολικές γιορτές το ωράριο διαμορφώνεται σύμφωνα με την ισχύουσα νομοθεσία και οι γονείς ενημερώνονται εκ των προτέρων για το πρόγραμμα της γιορτής (ορίζεται η ώρα έναρξης και η ώρα αποχώρησης και δε λειτουργεί το Ολοήμερο).

**Δ.2. Υπεύθυνες Δηλώσεις Συγκατάθεσης/Συμμετοχής**

Κάθε φορά που προγραμματίζεται μια εξωσχολική δραστηριότητα ενημερώνονται οι γονείς/κηδεμόνες και δίνουν τη συγκατάθεσή τους υπογράφοντας έντυπα δηλώσεων συμμετοχής.

Στις δραστηριότητες αυτές εμπίπτουν οι εκπαιδευτικές και μορφωτικές επισκέψεις, οι σχολικοί περίπατοι, οι εκδρομές, τα βιωματικά προγράμματα, οι αθλητικές εκδηλώσεις και συναντήσεις και η συμμετοχή των παιδιών σε σχολικές ομάδες για τουρνουά, μαθητικά συνέδρια και ημερίδες, διαγωνισμούς εντός και εκτός της χώρας.

Τέλος, οι επισκέψεις ή οι περίπατοι, στα πλαίσια των εκπαιδευτικών προγραμμάτων που υλοποιεί η σχολική μας μονάδα, θα πραγματοποιούνται με την τήρηση όλων των μέτρων ασφάλειας.

**Δ.3. Γονική συγκατάθεση για ανάρτηση φωτογραφιών ή βίντεο στην σχολική ιστοσελίδα**

Σύμφωνα με τον αρμόδιο φορέα [ΑΠΔΠΧ](http://www.dpa.gr/), οι φωτογραφίες αποτελούν δεδομένα προσωπικού χαρακτήρα, σύμφωνα με τα οριζόμενα στη διάταξη του άρθρου 2 στοιχ. α΄ του [ν.2472/1997](http://www.dpa.gr/portal/page?_pageid=33,19052&_dad=portal&_schema=PORTAL), στο μέτρο που από αυτές δύνανται να προσδιοριστούν, άμεσα ή έμμεσα, τα υποκείμενα των δεδομένων. Σύμφωνα με το άρθρο 5 του ίδιου νόμου, η επεξεργασία δεδομένων προσωπικού χαρακτήρα επιτρέπεται μόνον όταν το υποκείμενο των δεδομένων έχει δώσει τη συγκατάθεσή του

Κατά συνέπεια, στην έναρξη της σχολικής χρονιάς θα ζητηθεί από τους γονείς η άδεια χρήσης εικόνων στην ιστοσελίδα του Σχολείου, συμπληρώνοντας το [σχετικό πρότυπο έντυπο γονικής συναίνεσης](http://blogs.sch.gr/internet-safety/files/2010/10/protParAgr1.pdf).

**Ε. Συνεργασία Σχολείου-Οικογένειας-Συλλόγου Γονέων/Κηδεμόνων**

**Ε.1. Συνεργασία Σχολείου-Οικογένειας**

Βασικός σκοπός τόσο του Σχολείου όσο και της οικογένειας αποτελεί η ακαδημαϊκή, προσωπική και κοινωνική εξέλιξη των μαθητών-τριών.

Το Σχολείο λειτουργεί ως μια κοινότητα αγωγής. Κοινός λοιπόν στόχος όλων των μετεχόντων στη σχολική κοινότητα είναι όχι μόνο η πρόοδος των μαθητών-τριών, αλλά κι η υιοθέτηση σημαντικών αξιών, όπως η συνεργασία κι η αλληλεγγύη, ο αμοιβαίος σεβασμός, η αποδοχή της ιδιαιτερότητας του «άλλου», η ενσυναίσθηση, ο σεβασμός όλων σε κοινούς συμφωνημένους κανόνες, η περιβαλλοντική συνείδηση, η αγωγή υγείας κ.λ.π.

Η καλή συνεργασία γονέα και Σχολείου βοηθάει στην επίλυση πολλών προβλημάτων σχετικών με την εκπαίδευση των μαθητών-τριών. Έτσι το πρόβλημα αντιμετωπίζεται στη ρίζα και αυτό αποτελεί σημαντική βοήθεια για τη μελλοντική εκπαιδευτική πορεία του παιδιού.

Για τη συνεργασία Σχολείου οικογένειας ισχύουν όσα αναφέρονται στο ΠΔ79 (ΦΕΚ 109/τβ/1-08-2017). Πιο συγκεκριμένα:

Άρθρο 14 παρ. 4 «Η ενημέρωση για θέματα αγωγής και προόδου των μαθητών-τριών είναι δικαίωμα των γονέων/κηδεμόνων και καθήκον των εκπαιδευτικών». Η ενημέρωση των γονέων/κηδεμόνων για τη σχολική εργασία, την πρόοδο των μαθητών-τριών και για θέματα αγωγής ή ζητήματα που αφορούν στη λειτουργία του Σχολείου πραγματοποιείται:

α) στην αρχή του διδακτικού έτους, οι εκπαιδευτικοί ή/και ο Διευθυντής του Σχολείου ενημερώνουν τους γονείς/κηδεμόνες ανά τάξη ή συλλογικά για το ωρολόγιο πρόγραμμα και το αναλυτικό πρόγραμμα, τις ώρες και ημέρες επικοινωνίας και συνεργασίας μαζί τους ή για γενικότερα θέματα που αφορούν στην αγωγή και την πρόοδο των μαθητών και εν γένει τη λειτουργία του Σχολείου,

β) μία φορά τουλάχιστον τον μήνα, σε προκαθορισμένη από τον/την εκπαιδευτικό του τμήματος ημέρα και ώρα και εντός του εργασιακού ωραρίου. Η ημέρα και η ώρα συνεργασίας καταγράφονται στο Βιβλίο Πράξεων του Συλλόγου Διδασκόντων και γνωστοποιούνται έγκαιρα στους γονείς/κηδεμόνες. Επιπλέον ο/η εκπαιδευτικός της τάξης μπορεί να συναντηθεί και εκτάκτως με τους γονείς/κηδεμόνες κάθε φορά που κρίνεται αναγκαίο,

γ) κατά τη διάρκεια του σχολικού έτους και εντός δέκα (10) ημερών από τη λήξη του τριμήνου με ευθύνη του Διευθυντή του Σχολείου και του εκπαιδευτικού του τμήματος προκειμένου να ενημερωθούν για την πρόοδο των παιδιών τους. Οι συναντήσεις αυτές με τους γονείς/κηδεμόνες των μαθητών-τριών προγραμματίζονται με απόφαση του Συλλόγου Διδασκόντων και πραγματοποιούνται εκτός διδακτικού ωραρίου και εντός του εργασιακού ωραρίου των εκπαιδευτικών και σε χρόνο που επιτρέπει τη μεγαλύτερη συμμετοχή των γονέων/κηδεμόνων σε αυτές, σύμφωνα με την παρ. 8 του άρθρου 13 του ν. 1566/1985.

Άρθρο 5. Για την αντιμετώπιση των περιπτώσεων των μαθητών-τριών που παρουσιάζουν σοβαρές μαθησιακές δυσκολίες ή/και προβλήματα συμπεριφοράς., ο εκπαιδευτικός της τάξης συνεργάζεται με τον Διευθυντή του Σχολείου, τον εκπαιδευτικό του Τμήματος Ένταξης, τους γoνείς/κηδεμόνες των μαθητών, τον Σχολικό Σύμβουλο Γενικής και Ειδικής Αγωγής και Εκπαίδευσης, τις υποστηρικτικές δομές Ειδικής Αγωγής και Εκπαίδευσης (ΚΕΔΑΣΥ, ΕΔΥ και τις προβλεπόμενες δομές από το εκάστοτε υφιστάμενο θεσμικό πλαίσιο), καθώς και τις αρμόδιες υπηρεσίες και τους φορείς για την προστασία και υποστήριξη των παιδιών και των οικογενειών. Η αλλαγή περιβάλλοντος του/της μαθητή-τριας είναι μέτρο παιδαγωγικού ελέγχου και μπορεί να γίνει με απόφαση του Συλλόγου Διδασκόντων, όταν πρόκειται για αλλαγή τμήματος ή με τη συναίνεση του Γονέα/κηδεμόνα, όταν πρόκειται για αλλαγή σχολείου.

Επιπρόσθετα:

* Οι γονείς/κηδεμόνες θα πρέπει να ενημερώνουν τηλεφωνικά τον Διευθυντή της σχολικής μονάδας, νωρίς το πρωί, για τυχόν αιτία απουσίας ή αργοπορίας του μαθητή.
* Οι γονείς/κηδεμόνες θα ενημερώνονται ηλεκτρονικά, με αποστολή προσωπικού μηνύματος μέσω της εφαρμογής my school, γραπτά, με ανακοινώσεις που δίνονται στους μαθητές ή τηλεφωνικά για τρέχοντα ζητήματα που τους αφορούν.
* Ο Σύλλογος Διδασκόντων σε συνεργασία με τους γονείς/κηδεμόνες και τοπικούς φορείς και οργανώσεις θα μπορούν να συνδιοργανώνουν εκδηλώσεις, επιμορφώσεις και δραστηριότητες, με σκοπό το «άνοιγμα» της σχολικής μονάδας.
* Οι γονείς/κηδεμόνες οφείλουν να γνωστοποιούν στον/στην δάσκαλο-α της τάξης και στο Διευθυντή κάθε ιδιαιτερότητα που αφορά στη σωματική και ψυχική υγεία του/της μαθητή-τριας.
* Κανένας/καμία ανήλικος ή ενήλικος δεν έχει δικαίωμα να βρίσκεται στο κτήριο ή στο προαύλιο του Σχολείου χωρίς να έχει πάρει άδεια (με εξαίρεση την περίπτωση επείγουσας πρωινής ενημέρωσης εκπαιδευτικού από γονέα για έκτακτο θέμα) (αρ. 18, παρ. Β3, ΠΔ79 (ΦΕΚ 109/τβ/01-08-2017)).
* Κανένας/καμία ενήλικας δεν έχει δικαίωμα να επιπλήττει ή να τιμωρεί ή να νουθετεί άλλο παιδί εκτός της οικογένειάς του στον χώρο του Σχολείου. Για οποιοδήποτε θέμα προκύψει ενημερώνεται ο δάσκαλος της τάξης ή ο Διευθυντής οι οποίοι και θα διευθετήσουν το θέμα.
* Κατά τη διάρκεια του διαλείμματος δεν επιτρέπεται κανένας ανήλικος ή ενήλικος να συνομιλεί ή να δίνει αντικείμενα σε μαθητές-τριες του Σχολείου από τα κάγκελα του προαύλιου χώρου.
* Σε περίπτωση που ένας/μία από τους γονείς του/της μαθητή-τρια δεν έχει την κηδεμονία ή προκύπτουν θέματα νομικής φύσης που αφορούν στις σχέσεις των γονέων/κηδεμόνων, θα πρέπει να ενημερωθεί άμεσα το Σχολείο.
* Οι γονείς υποστηρίζουν το έργο των εκπαιδευτικών παρακολουθώντας τις εργασίες των μαθητών-τριών στο σπίτι και βοηθώντας τα παιδιά στην υλοποίηση εργασιών που απαιτούν τη χρήση του διαδικτύου.
* Για οποιαδήποτε έκτακτη περίπτωση οι Γονείς επικοινωνούν τηλεφωνικά με το Σχολείο και κανονίζουν ραντεβού με τη Διεύθυνση.

**Ε.2. Συνεργασία Σχολείου-Συλλόγου Γονέων/Κηδεμόνων**

Ο Σύλλογος Γονέων και Κηδεμόνων είναι ένα θεσμοθετημένο από την Πολιτεία όργανο με σκοπό να εκφράζει τους γονείς και κηδεμόνες των μαθητών της σχολικής μονάδας (Ν. 1566/1985 (ΦΕΚ 167 τ. Α΄) άρθρο 53)). Οι αρμοδιότητες και ασχολίες κάθε Συλλόγου Γονέων και Κηδεμόνων είναι επικουρικές στη δράση του Σχολείου και, με μόνο γνώμονα το καλύτερο για τους/τις μαθητές-τριες, έρχεται να συμβάλλει στην επίλυση προβλημάτων, τα οποία χρειάζονται συλλογική προσπάθεια, ώστε να αντιμετωπιστούν.

Η συνεργασία του Σχολείου με τον Σύλλογο Γονέων και Κηδεμόνων έγκειται:

* Στην ηθική και υλική ενίσχυση του έργου του Σχολείου για την αποδοτικότερη λειτουργία του.
* Στη δημιουργία συνθηκών αρμονικής συνεργασίας Σχολείου και Οικογενείας, των δύο σημαντικότερων παραγόντων που επηρεάζουν την ανάπτυξη του κάθε ατόμου.
* Στη στενή συνεργασία σχολείου και οικογένειας, η συμπαράσταση στους εκπαιδευτικούς λειτουργούς για την ενίσχυση του έργου τους και την καλή άσκηση του λειτουργήματός τους, η ενημέρωση των γονέων και κηδεμόνων για τα ζητήματα της εκπαίδευσης και η συνειδητοποίηση των σκοπών του συλλόγου.
* Στην ενημέρωση για περιπτώσεις μαθητών-τριών που αντιμετωπίζουν διάφορα προβλήματα, όπως οικονομική δυσχέρεια, διαταραγμένες οικογενειακές σχέσεις και συνεργασία με τον Σύλλογο Διδασκόντων προκειμένου από κοινού να αντιμετωπιστούν τα προβλήματα, ώστε να βοηθηθούν οι μαθητές-τριες και να βελτιωθεί η λειτουργία του Σχολείου.
* Στην προσφυγή στους αρμόδιους φορείς για την ενίσχυση του Σχολείου σε διδακτικά ζητήματα, η ενίσχυση του Σχολείου με τα αναγκαία μέσα, η υποστήριξη και η οικονομική ενίσχυση των απόρων μαθητών.
* Στην ενίσχυση του πολιτιστικού έργου του Σχολείου με την οργάνωση εκδρομών, επισκέψεων, εορτών, εκθέσεων και διαλέξεων.
* Στην υποβοήθηση της τακτικής φοίτησης και μάθησης με την ανάπτυξη και καλλιέργεια της ευγενούς άμιλλας.
* Στη συνεργασία με άλλους οργανισμούς που έχουν όμοιους ή παρεμφερείς σκοπούς.

**Στ. Ποιότητα του σχολικού χώρου**

**Στ.1. Κτιριακά θέματα-Εξοπλισμός**

Με βάση την παρ. 1η, άρθρο 10, ΠΔ 79/2017 (ΦΕΚ 109 Α) ο Σύλλογος Διδασκόντων καταγράφει τις κτηριακές ανάγκες της σχολικής μονάδας και τις διαβιβάζει στον πρόεδρο της Σχολικής Επιτροπής Δήμου Ξάνθης.

**Στ.2. Καλλωπισμός σχολικού κτηρίου-Αυλείου χώρου**

Ο χώρος του Σχολείου όπου συμβιώνουν καθημερινά μαθητές διάφορων ηλικιών με διαφορετικά ενδιαφέροντα, εκπαιδευτικές ανάγκες και ιδιαιτερότητες, αποτελεί χώρο παροχής γνώσης και αγωγής, χώρο απόκτησης και καλλιέργειας δεξιοτήτων, χώρο κοινωνικοποίησης και επικοινωνίας, χώρο διεξαγωγής παιχνιδιού και υλοποίησης εκδηλώσεων. Ένα εργαστήριο προετοιμασίας για τη ζωή.

Βασικό μέλημα του Διευθυντή και των εκπαιδευτικών της σχολικής μονάδας αποτελεί πρώτιστα η διαμόρφωση ενός σχολικού περιβάλλοντος που θα εξασφαλίζει την ασφάλεια των μαθητών-τριών. Για το λόγο αυτό θα εντοπισθούν τα επικίνδυνα σημεία ή κατασκευές και σε συνεργασία με το Δήμο Ξάνθης και τον Σύλλογο Γονέων και Κηδεμόνων θα πραγματοποιηθούν όλες οι απαραίτητες ενέργειες προκειμένου να διευθετηθούν. Για τον δε καλλωπισμό του κτηρίου θα προβαίνουμε, όπου και όταν χρειάζεται, σε χρωματισμό των αιθουσών και του εξωτερικού χώρου, σε ώρες και ημέρες που δε θε επηρεάζουν την ομαλή λειτουργία της σχολικής μονάδας.

Η καλά σχεδιασμένη και διαμορφωμένη σχολική αυλή μπορεί να λειτουργήσει ως εργαστήριο δημιουργικής μάθησης. Στο πλαίσιο αυτό η σχολική μας μονάδα θα υλοποιήσει προγράμματα που έχουν άμεση σχέση με την αειφόρο ανάπτυξη και προωθούν τη βιωματική, ανακαλυπτική και διερευνητική μάθηση, ενισχύουν τα κίνητρα μάθησης και το ενδιαφέρον των μαθητών-τριών στη μαθησιακή διαδικασία. Προγράμματα αναδάσωσης, δενδροφύτευσης, χρωματισμό αύλειου χώρου και σχεδίαση εκπαιδευτικών παιχνιδιών, τηρώντας τα απαραίτητα μέτρα για την ασφάλεια των μαθητών.

Τέλος, διευκρινίζεται πως η απαξίωση της δημόσιας περιουσίας από μαθητές-τριες που προκαλούν φθορές στην περιουσία του Σχολείου ελέγχεται και η δαπάνη αποκατάστασης βαρύνει τον γονέα/κηδεμόνα του/της μαθητή-τρια.

**Ζ. Επιπρόσθετες πληροφορίες για την εύρυθμη λειτουργία της σχολικής μονάδας**

**Ζ.1. Ολοήμερο Πρόγραμμα**

Το Ολοήμερο Πρόγραμμα λειτουργεί με βάση τις διατάξεις για τη λειτουργία του προαιρετικού ολοήμερου προγράμματος που προβλέπονται στην 83939/Δ1/19-5-2017 Υ.Α. (ΦΕΚ 1800Β).

Το Ολοήμερο Πρόγραμμα αποτελεί συνέχεια του πρωινού προγράμματος. Η φοίτηση των μαθητών-τριών που είναι γραμμένα στο Ολοήμερο Πρόγραμμα είναι υποχρεωτική  μετά την λήξη του πρωινού τους προγράμματος.

Κατά την τρέχουσα σχολική χρονιά θα λειτουργήσουν τρία (3) Τμήματα Ολοήμερου Προγράμματος με συνολικά 75 μαθητές. Όλοι οι μαθητές-τριες αποχωρούν στις 15:00.

Οι γονείς/κηδεμόνες ενημερώνουν έγκαιρα για τυχόν απουσία. Οι  άνευ λόγου συνεχείς απουσίες αποτελούν αίτια διακοπής της φοίτησης.

Αναφορικά με τη διδακτική ώρα της Διατροφικής Αγωγής ισχύουν οι περ. ια) και ιβ) της παρ. 16 του άρθρου 11Α του ΠΔ 79/2017 (ΦΕΚ 109Α) όπως τροποποιήθηκε και ισχύει με το άρθρο 79 του ν. 4589/2019 (ΦΕΚ 13Α).

Η διδακτική ώρα της Διατροφικής Αγωγής βοηθάει αφενός στην ανάπτυξη υγιών διατροφικών συνηθειών απαραίτητων για την ατομική ανάπτυξη και υγεία των παιδιών και αφετέρου συμβάλλει θετικά στην ενίσχυση κοινωνικών δεξιοτήτων όλων των μαθητών και των μαθητριών.

Το γεύμα των μαθητών-τριών παρασκευάζεται στο σπίτι με ευθύνη των γονέων/κηδεμόνων τους. Ο υπεύθυνος-νη του Ολοήμερου Προγράμματος βοηθάει και καθοδηγεί τους/τις μαθητές-τριες, ώστε να αποκτήσουν τις απαραίτητες δεξιότητες που αφορούν στη διαδικασία του γεύματος και να εξυπηρετούνται αυτόνομα. Σε κάθε περίπτωση ιδιαίτερη προσοχή δίνεται στους/στις μαθητές-τριες των μικρών τάξεων μέχρι να αποκτήσουν τις απαραίτητες δεξιότητες αυτοεξυπηρέτησης. Επιδίωξη μας είναι η σίτιση των μαθητών-τριών να γίνεται με την, όσο το δυνατόν, τήρηση των κανόνων υγιεινής.

Πριν και μετά τη χρήση των αιθουσών διδασκαλίας του Ολοήμερου Προγράμματος, γίνεται καλός αερισμός αυτών και σχολαστικός καθαρισμός των επιφανειών και του εξοπλισμού μετά από κάθε χρήση.

Υπεύθυνοι για την αποχώρηση των μαθητών-τριών είναι οι εκπαιδευτικοί που διδάσκουν στο ολοήμερο πρόγραμμα (83939/Δ1/19-5-2017 Υ.Α. (ΦΕΚ 1800 Β)).

**Ζ.2 Μεταφορές μαθητών/τριών**

Στη σχολική μας μονάδα, φοιτούν δέκα τρεις (13) μαθητές όπου μετεφέρνονται από άλλους οικισμούς. Πέντε (05) μαθητές από τον οικισμό του Δροσερού, τρεις (03) από το Προσήλιο, τρεις (03) από το Άλμα και ένας (01) από τη Μύκη. Η μεταφορά τους γίνεται με μισθωμένα λεωφορεία της εταιρίας Τσαρούχας travel καθώς και του ΚΤΕΛ Ξάνθης.

Επίσης, υπάρχουν και πέντε (05) μαθητές που μεταφέρονται με επιδότηση γονέα, από τους οικισμούς Σμίνθη, Φίλια και Αιώρα.

**Ζ.3. Απουσία εκπαιδευτικού**

Σε περίπτωση έκτακτης απουσίας εκπαιδευτικού το ωράριο αποχώρησης των μαθητών/τριών από το Σχολείο δε διαφοροποιείται από το προβλεπόμενο, όπως αυτό ορίζεται στο εβδομαδιαίο ωρολόγιο πρόγραμμα διδασκαλίας. Ο τρόπος κάλυψης έκτακτης απουσίας εκπαιδευτικού αποφασίστηκε από τον Σύλλογο Διδασκόντων (αρ. πρ. 3η/04-09-2023) δύναται να τροποποιηθεί, κατά περίπτωση, όταν κρίνεται αναγκαίο.

Την ευθύνη υλοποίησης της απόφασης έχει ο Διευθυντής της σχολικής μονάδας (παρ. 13, κεφ. Α, άρθρο 11, ΠΔ 79/2017 ΦΕΚ 109 Α).

Η αναπλήρωση του εκπαιδευτικού υλοποιείται ως εξής:

* Εκπαιδευτικός ΤΥ – ΖΕΠ (όταν τοποθετηθεί στη σχολική μονάδα)
* Εκπαιδευτικός Τμήματος Ένταξης
* Εκπαιδευτικοί που την ημέρα εκείνη έχουν ενισχυτική διδασκαλία ή γραμματειακή υποστήριξη
* Εκπαιδευτικοί που έχουν κενό τη συγκεκριμένη ημέρα και ώρα
* Ο Διευθυντής της Σχολικής Μονάδας.

Επιπρόσθετα, όταν απουσιάζει εκπαιδευτικός από το Ολοήμερο Πρόγραμμα η αναπλήρωση θα γίνεται είτε με σύμπτυξη των τμημάτων, όταν αυτό είναι εφικτό, είτε από εκπαιδευτικό, χωρίς να καταστρατηγείται το εργασιακό του ωράριο.

Για την αποφυγή προστριβών και τυχόν αδικιών θα τηρηθεί Πίνακας Αναπλήρωσης Εκπαιδευτικών ο οποίος θα αναρτηθεί στον Πίνακα Ανακοινώσεων του Γραφείου Εκπαιδευτικών και θα συμπληρώνεται σε περίπτωση απουσίας εκπαιδευτικού από τον Υποδιευθυντή της Σχολικής Μονάδας.

**Ζ.4. Απαλλαγή από ενεργό συμμετοχή σε μαθήματα**

Για την απαλλαγή των μαθητών από την ενεργό συμμετοχή στα μαθήματα της Φυσικής Αγωγής, της Μουσικής και των Θρησκευτικών ισχύουν όσα αναφέρονται στις διατάξεις της υπ. αρ. πρωτ.98268/Δ1/2021 (Β΄3675) Υπουργικής Απόφασης.

**Ζ.5. Χρήση κινητών τηλεφώνων και ηλεκτρονικών συσκευών**

Για τη χρήση κινητών τηλεφώνων και άλλων ηλεκτρονικών συσκευών μέσα στο χώρο του σχολείου ισχύει η με αριθ. πρωτ. Φ.25/103373/Δ1/22-6-2018 εγκύκλιος του Υ.ΠAI.Θ. με θέμα «Χρήση Κινητών Τηλεφώνων και Ηλεκτρονικών Συσκευών στις σχολικές μονάδες».

Επισημαίνεται ότι δεν επιτρέπεται η χρήση ή η λειτουργία καμερών ασφαλείας στους σχολικούς χώρους κατά τη διάρκεια λειτουργίας του σχολείου (Φ.25/103373/Δ1/22-6-2018).

**Ζ.6. Εξωσχολικά υλικά**

Δεν επιτρέπεται να μεταφέρουν παιχνίδια στο Σχολείο (μπάλες, κούκλες, αυτοκινητάκια κ.ά.) για χρήση του ημερήσιου προγράμματος, ούτε αντικείμενα πολύτιμα ή επικίνδυνα

**Ζ.7. Φαρμακευτική Αγωγή εντός του σχολικού ωραρίου**

Σύμφωνα με την υπ΄ αρ. Φ.7/495/123484/Γ1/4-10-2010 εγκύκλιο του ΥΠ.Π.Ε.Θ., οι εκπαιδευτικοί δεν υποχρεούνται να έχουν τις απαραίτητες ιατρικές ή φαρμακευτικές γνώσεις, ώστε να συνεισφέρουν με εξειδικευμένες πράξεις (χορήγηση φαρμάκου από το στόμα ή σε ενέσιμη μορφή) σε  ειδικού τύπου ασθένειες των μαθητών/τριών (εφηβικό ή ζαχαρώδη διαβήτη, επιληπτικές κρίσεις  κ.α.) αλλά και σε εποχιακές ιώσεις.

Αυτό δεν αποκλείει την υποχρέωση των εκπαιδευτικών να παρέχουν τις στοιχειώδεις πρώτες βοήθειες στους/στις μαθητές-τριες του σχολείου.

Στο Σχολείο μας έχει τοποθετηθεί Σχολικός Νοσηλευτής, όπου υποστηρίζει συγκεκριμένους μαθητές-τριες (περιπτώσεις επιληψίας και παιδικού διαβήτη), ύστερα από σχετική έγκριση.

Σε περιπτώσεις που απαιτείται φαρμακευτική αγωγή, οι γονείς και κηδεμόνες των μαθητών-τριών, οφείλουν να αιτούνται την άδεια του Διευθυντή της σχολικής μονάδας  προκειμένου να εισέρχονται οι ίδιοι ή άλλο πρόσωπο, το οποίο θα υποδείξουν σχετικά, στο χώρο του σχολείου ώστε να τη χορηγήσουν.

  Σε έκτακτα σοβαρά ιατρικά περιστατικά μαθητών-τριών ο Διευθυντής οφείλει να καλέσει το ΕΚΑΒ (166) για διακομιδή του/της μαθητή-τριας, ενώ ταυτόχρονα ενημερώνει τους γονείς του/της.

**Ζ.8. Σχολική Βιβλιοθήκη**

Κάθε Σχολική Βιβλιοθήκη αποτελεί μεταξύ άλλων εναλλακτικό περιβάλλον μάθησης, χώρο κοινωνικοποίησης και προαγωγής της φιλαναγνωσίας καθώς και ένα χρήσιμο, υποστηρικτικό εργαλείο για την οργάνωση και διεξαγωγή της διδασκαλίας.

Στο χώρο του Σχολείου λειτουργεί Δανειστική Βιβλιοθήκη με υπεύθυνους τους μαθητές των τμημάτων Στ΄1 και Στ΄2 καθώς και του εκπ/κούς αυτών.

**Ζ.9. ΠΣΕΑ**

Αναφορικά με την προστασία από σεισμούς και φυσικές καταστροφές, ο Διευθυντής του Σχολείου σε συνεργασία με τον σύλλογο διδασκόντων:

α) Επικαιροποιούν το «Σχέδιο Μνημονίου Ενεργειών για τη Διαχείριση του Σεισμικού Κινδύνου στη σχολική μονάδα» και προβαίνουν σε όλες τις απαιτούμενες ενέργειες που προβλέπονται πριν από τον σεισμό, καθώς και στον προγραμματισμό και υλοποίηση των απαραίτητων ασκήσεων ετοιμότητας κατά τη διάρκεια του σχολικού έτους.

β) Επικαιροποιούν τον «Εσωτερικό Κανονισμό Σχολικής Μονάδας (ΔΑΙ) και Μνημόνιο Ενεργειών για τη διαχείριση πυρκαγιών, ακραίων καιρικών φαινομένων, τεχνολογικών καταστροφών και ΧΒΡΠ περιστατικών», λαμβάνοντας υπόψη τις οδηγίες προστασίας για όλες τις μορφές φυσικών καταστροφών, ενημερώνουν τους μαθητές-τριες και τους γονείς/κηδεμόνες.

**Ζ.10 Προσωπικό Καθαριότητας**

Στο σχολείο μας τοποθετήθηκαν δύο καθαρίστριες από τον Δήμο Ξάνθης με ωράρια τρεις (3) ώρες και έξι (6) ώρες οι οποίες οφείλουν να βρίσκονται στο Σχολείο στο καθορισμένο ωράριο τους και να ασκούν σχολαστικά τα καθήκοντα τους. Οφείλουν να ασφαλίζουν κάθε υλικό που τυχόν μπορεί να βλάψει τους/τις μαθητές-τριες και να κρατούν την αποθήκη πάντα κλειδωμένη. Απευθύνονται στο Διευθυντή και στον Υποδιευθυντή για τα τυχόν προβλήματα.

**ΠΑΡΑΡΤΗΜΑ**

**Εκπαιδευτικοί Σχολικής Μονάδας**

* 1. Δημητρόπουλος Δημήτριος, εκπαιδευτικός κλάδου ΠΕ70, Διευθυντής του Σχολείου
  2. Ράπτης Χρήστος, εκπαιδευτικός κλάδου ΠΕ70, Υποδιευθυντής του Σχολείου
  3. Χατζηκρίτη Ευαγγελία, εκπαιδευτικός κλάδου ΠΕ70
  4. Γαλανοπούλου Παναγιώτα, εκπαιδευτικός κλάδου ΠΕ70
  5. Θαγγοπούλου Ελένη, εκπαιδευτικός κλάδου ΠΕ70
  6. Γαβριήλ Ευμορφία, εκπαιδευτικός κλάδου ΠΕ70
  7. Καράμπελα Παναγιώτα, εκπαιδευτικός κλάδου ΠΕ70
  8. Γιαχανού Κωνσταντίνα, εκπαιδευτικός κλάδου ΠΕ70
  9. Βούλγαρη Ελένη, εκπαιδευτικός κλάδου ΠΕ70
  10. Δημητριάδου Ελεάνα, εκπαιδευτικός κλάδου ΠΕ70
  11. Λιάπη Στέλλα, εκπαιδευτικός κλάδου ΠΕ70
  12. Μαγειροπούλου Αναστασία, εκπαιδευτικός κλάδου ΠΕ70
  13. Ρετζέπη Όλγα, εκπαιδευτικός κλάδου ΠΕ70
  14. Ράικος Σταύρος, εκπαιδευτικός κλάδου ΠΕ70
  15. Καβουρτζικλή Παναγιώτα, αναπληρώτρια εκπαιδευτικός κλάδου ΠΕ71 ΕΑΕ
  16. Κοντού Αικατερίνη, εκπαιδευτικός κλάδου ΠΕ70.50
  17. Δρίβα Ευστρατία, εκπαιδευτικός κλάδου ΠΕ70.50
  18. Νέδογλου Αικατερίνη, αναπληρώτρια εκπαιδευτικός κλάδου ΠΕ25
  19. Τράιου Ιφιγένεια, εκπαιδευτικός κλάδου ΠΕ06
  20. Κονταλέκα Χρυσάνθη Χρυσή, αναπληρώτρια εκπαιδευτικός κλάδου ΠΕ06
  21. Γεωργιάδης Νικόλαος, εκπαιδευτικός κλάδου ΠΕ07
  22. Τοπαλίδου Μαγδαλινή, εκπαιδευτικός κλάδου ΠΕ05
  23. Λιάκου Γλυκερία, εκπαιδευτικός κλάδου ΠΕ11
  24. Πικάζης Θεόδωρος, αναπληρωτής εκπαιδευτικός κλάδου ΠΕ11
  25. Μανούσου Αικατερίνη, εκπαιδευτικός κλάδου ΠΕ79.01
  26. Μολλά Ογλού Μουχτερέμ, αναπληρωτής εκπαιδευτικός κλάδου ΠΕ86
  27. Καζανά Πηνελόπη, αναπληρώτρια εκπαιδευτικός κλάδου ΠΕ91.01
  28. Σιδηροπούλου Ελισσάβετ, αναπληρώτρια εκπαιδευτικός κλάδου ΠΕ08
  29. Κουτσογιάννη Μάρθα, εκπαιδευτικός κλάδου ΠΕ30 ΕΔΥ
  30. Σύρμου Παρασκευή, εκπαιδευτικός κλάδου ΠΕ23 ΕΔΥ και

**Επικοινωνία**

Τηλ. σχολικής μονάδας: 25410 22354

Τηλ. κινητό Διευθυντή: 6945293007

E-mail: [mail@5dim-xanth.xan.sch.gr](mailto:mail@5dim-xanth.xan.sch.gr)

Ιστοσελίδα: http://5dim-xanth.xan.sch.gr

Ο Διευθυντής του Σχολείου

Δημητρόπουλος Δημήτριος